532037 Τσιμινιγάγουα

Το Τσιμινιγάγουα (Chiminigagua, προσωρινή ονομασία 2013 FY27) είναι μεταποσειδώνιο αντικείμενο που ανήκει στον διασκορπισμένο δίσκο. Η ανακάλυψή του ανακοινώθηκε στις 31 Μαρτίου 2014. Έχει απόλυτο μέγεθος 3, το ένατο λαμπρότερο απ' όλα τα μεταποσειδώνια αντικείμενα. Από το απόλυτο μέγεθος η διάμετρός του υπολογίζεται ότι είναι από 670 έως 1490 χιλιόμετρα, και έτσι θα μπορούσε να είναι πλανήτης νάνοςMike Brown, How many dwarf planets are there in the outer solar system? (υποθέτει Η = 3.3 και διάμετρο 764 χιλιόμετρα). Με βάση τη θερμική εκπομπή του, η διάμετρός του υπολογίζεται σε περίπου 740 χιλιόμετρα.

Το Τσιμινιγάγουα ανακαλύφθηκε από τους Σκοτ Σέπαρντ και Τσαντ Τρουχίγιο στις 17 Μαρτίου 2013 χρησιμοποιώντας την κάμερα σκοτεινής ενέργειας (DECam) στο τηλεσκόπιο διαμέτερου 4 μέτρων Βίκτορ Μ. Μπλάνκο, στο Διαμερικανικό Αστεροσκοπείο του Σέρο Τολόλο, Χιλή. Η ανακάλυψή του έγινε ενώ το Τσιμινιγάγουα βρισκόταν κοντά στο αφήλιό του, δηλαδή στη μέγιστη απόσταση από τον Ήλιο, στις 80 ΑΜ, και έτσι ήταν αχνό, με φαινόμενο μέγεθος 22. (K13F27Y) Το αντικειμένο παρατηρήθηκε για ένα χρόνο πριν γίνει η ανακοίνωση της ανακάλυψής του.

Διαθέτει ένα φεγγάρι διαμέτρου περίπου 190 χιλιομέτρων, το οποίο ανακαλύφθηκε το 2018 σε εικόνες από το Διαστημικό Τηλεσκόπιο Χαμπλ.

 Παραπομπές 

Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι